MYEL-työtulo arvioidaan vastaamaan työpanoksesi arvoa yrityksessäsi. Se ei ole sama kuin yrityksesi tulos, vaan arvio työsi arvosta. Henkilökohtainen MYEL-työtulosi määrä lasketaan koko tilan työtulosta. Jos tilalla on useita yrittäjiä, työtulo jaetaan yrittäjien työpanosten mukaan. Tilan työtulo lasketaan maatilakohtaisesti viljellyn pellon pinta-alasta (maatalouden työtulo), metsän pinta-alasta (metsän työtulo) ja tilan liitännäistoiminnasta, joita voivat olla esimerkiksi konetyöt, mehiläishoito ja polttopuiden myynti. Maataloyrittäjän eläkemaksuihin vaikuttaa siis muun muassa hehtaarien määrä.